पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण काे नियंत्रित करने के लिए नाइट कर्फ्यू लागू है। लेकिन प्रशासन ओहदा देख कार्रवाई कर रहे हैं। ऐसा मामला शुक्रवार की देर शाम को महिसौड़ी चौक पर देखने को मिला। डीएम अवनीश कुमार और एसडीओ प्रतिभा रानी महिसौड़ी चौक पर अभियान चलाया। वहीं देर शाम शादी में लाइट पकड़ने की मजदूरी कर एक जुगाड़ गाड़ी पर सवार होकर आधा दर्जन से अधिक मजदूर घर लौट रहे थे। तभी डीएम व एसडीओ के सामने ही पुलिस जवान मजदूराें पर डंडा बरसाने लगे। एक मजदूर गिरते-गिरते बचा तो वहीं दूसरा अपने आप को बचाने के लिए पोटली की तरह खुद को बांध लिया। पुलिस जवान ने एक एक कर दो बार जुगाड़ गाड़ी पर बैठे मजदूरों पर डंडे बरसाए। वहीं कुछ देर बाद उसी चौक से कई कार चालक अपनी-अपनी कार लेकर वहां से गुजरे जो स्थानीय थे। उन सभी को रोककर उनसे 6 बजे के बाद बाहर निकलने का कारण पूछा गया अौर फिर उन्हें कड़ी चेतावनी दी गई। जबकि वहां से गुजर रहे एक बाइक चालक को खदेड़ते हुए एक जवान काफी दूर तक गया और उसके पीठ पर तुरंत डंडा दे मारा। कार चालकों से पूछताछ के बाद उन्हें बाहर नहीं निकलने की हिदायत देकर छोड़ दिया गया। कुछ वाहन चालकों से जुर्माने की राशि भी वसूल की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn